Πρότυπο κείμενο για αποστολή στα μέλη του επιμελητηρίου ως σώμα email επισυναπτόμενα τα δυο αρχεία ( mission, application form) 

Θέμα email: Επιχειρηματική Αποστολή στο CERN | Μια μοναδική ευκαιρία διεθνούς επιχειρηματικής δικτύωσης
Αγαπητά Μέλη,
Θα θέλαμε να σας ενημερώσουμε για τη διοργάνωση της Επιχειρηματικής Αποστολής στο CERN της Γενεύης, που θα πραγματοποιηθεί στις 19/1 – 21/1/27 και αποτελεί μια εξαιρετική ευκαιρία για επιχειρήσεις που επιθυμούν να διευρύνουν τη δραστηριότητά τους σε διεθνές επίπεδο. Η πρωτοβουλία διοργανώνεται από την Τεχνόπολη Θεσσαλονίκης και την Περιφέρεια Κεντρικής Μακεδονίας, με στόχο τη δημιουργία ουσιαστικών συνεργασιών μεταξύ ελληνικών επιχειρήσεων και του κορυφαίου ερευνητικού οργανισμού παγκοσμίως, του CERN
Το CERN δεν αποτελεί μόνο κέντρο επιστημονικής αριστείας. Ως ένας τεράστιος οργανισμός με χιλιάδες εργαζόμενους και συνεχείς ανάγκες σε προϊόντα, εξοπλισμό, κατασκευές και υπηρεσίες, προσφέρει σημαντικές εμπορικές ευκαιρίες σε επιχειρήσεις πολλών διαφορετικών κλάδων. 
Κατά τη διάρκεια της αποστολής, οι συμμετέχοντες θα έχουν την ευκαιρία να ενημερωθούν για τις διαδικασίες προμηθειών του CERN, να γνωρίσουν τις τρέχουσες και μελλοντικές ανάγκες του Οργανισμού, να παρουσιάσουν τις δραστηριότητές τους και να πραγματοποιήσουν στοχευμένες επαγγελματικές συναντήσεις με στελέχη του CERN. 
Σας προτρέπουμε να εξετάσετε προσεκτικά την επισυναπτόμενη πρόσκληση και, εφόσον διαπιστώσετε ότι τα προϊόντα ή οι υπηρεσίες της επιχείρησής σας μπορούν να ανταποκριθούν στις ανάγκες ενός διεθνούς οργανισμού όπως το CERN, να δηλώσετε το ενδιαφέρον σας για συμμετοχή.
Η συγκεκριμένη αποστολή δεν είναι μια απλή επιχειρηματική επίσκεψη. Αποτελεί μια οργανωμένη προσπάθεια εξωστρέφειας, δικτύωσης και πρόσβασης σε νέες αγορές, που μπορεί να δημιουργήσει σημαντικές προοπτικές ανάπτυξης για τις επιχειρήσεις της περιοχής μας.
Οι διαθέσιμες θέσεις είναι περιορισμένες και θα τηρηθεί σειρά προτεραιότητας.
Στα συνημμένα θα βρείτε αναλυτικές πληροφορίες για την αποστολή καθώς και την αίτηση συμμετοχής.
Σας ενθαρρύνουμε να αξιοποιήσετε αυτή τη σημαντική ευκαιρία και να γίνετε μέρος μιας δυναμικής επιχειρηματικής πρωτοβουλίας με διεθνή προοπτική.
Με εκτίμηση,
[Επωνυμία Επιμελητηρίου / Συλλόγου]
υπογράφων 
Συνημμένα:
1. Mission to CERN 2027
2. Application Form for Participation

